Ի՞նչ պետք է ասի Օհանյանը իր քաղաքական ելույթներում, պետք է հայտարարի, որ պետական համակարգը կոռուպցիայի մեջ թաղվա՞ծ է, որ տարիներ շարունակ զինվորի բաժին հացը պաշտոնյաները կերե՞լ են, թե՞ պետք է ելույթ ունենա այն մասին, որ բանակը թալանելու հետեւանքով ապրիլյան պատերազմին պատրաստ չէինք եւ ավելի մեծ թվով զոհեր ունեցանք, քան կունենայինք ազնիվ կառավարման պարագայում: Եթե նույնիսկ Օհանյանը փորձի պաշտպանության ոլորտը շրջանցել եւ այլ բնագավառներից խոսել, միեւնույն է, նրան շարունակ բանակից են հարց տալու, այնպես, ինչպես Վարդան Օսկանյանին շարունակ Մարտի 1-ից են հարցնում: